DITTO กำไร Q3 โต 34% หลังรายได้ขายเพิ่ม-บริหารต้นทุนเด่น
DITTO กำไรไตรมาส 3 โต 34% แตะ 49 ลบ.หลังรายได้ขาย-บริการ เพิ่มขึ้น และการบริหารจัดการต้นทุนขายได้อย่างมีประสิทธิภาพ รวมถึงสามารถรักษาระดับค่าใช้จ่ายในการขาย
15 พ.ย. 2564

บริษัท ดิทโต้ (ประเทศไทย) จำกัด (มหาชน) หรือ DITTO รายงานผลการดำเนินงานงวดไตรมาส 3 และงวด 9 เดือนแรก สิ้นสุด วันที่ 30 กันยายน 2564 ดังนี้

สำหรับไตรมาส 3/2564 บริษัทและบริษัทย่อยมีรายได้จากการขายและบริการ 337 ล้านบาท เพิ่มขึ้นจากงวดปีก่อน ที่ 38 ล้านบาท คิดเป็นอัตราเพิ่มขึ้นร้อยละ 13 และมีกำไรสุทธิ 49 ล้านบาท เพิ่มขึ้นจากงวเดียวกันของปีก่อน ที่ 12 ล้านบาท หรือคิดเป็นอัตราเพิ่มขึ้นร้อยละ 34
สำหรับงวด 9 เดือนแรกของปี 2564 บริษัทและบริษัทย่อยมีรายได้จากการขายและบริการ 851 ล้านบาท ปรับตัวเพิ่มขึ้นจำกงวด เดียวกันของปีก่อน ที่ 93 ล้านบาท คิดเป็นอัตราเพิ่มขึ้นร้อยละ 12 โดยมีกำไรสุทธิ 129 ล้านบาท เพิ่มขึ้นจากงวดเดียวกันของปีก่อน ที่ 34 ล้านบาท หรือคิดเป็นอัตราเพิ่มขึ้นร้อยละ 36
โดยมีสาเหตุหลักมาจากการเพิ่มขึ้นของกำไรขั้นต้น ที่มาจากการเพิ่มขึ้นของรายได้จากการขายและบริการ และการบริหารจัดการต้นทุนขายและบริหารได้อย่างมีประสิทธิภาพ รวมถึงสามารถรักษาระดับค่าใช้จ่ายในการขาย และบริหารให้เพิ่มขึ้นในอัตราที่ต่ำกว่าการขยายตัวของธุรกิจได้เป็นอย่างดี
 
 